Foto: Yonhap News Janubiy Koreya Mudofaa vazirligi avgust oyiga rejalashtirilgan AQSh bilan qo‘shma harbiy mashqlarni to‘xtatish rejalari haqida ma’lum qildi. Bu haqda «Ryonxap» xabar bermoqda. Bunday qaror KXDR bilan yadrosizlantirish hamda yarim orolda tinchlikni o‘rnatish bo‘yicha muzokaralar davom ettirishni ta’minlash maqsadida qabul qilindi. Shuningdek, Vashington va Seul «keyingi mashqlar bo‘yicha yakuniy qaror hali qabul qilinmagani» to‘g‘risida ma’lumot bergan. Eslatib o‘tamiz, avvalroq AQSh KXDRda yadro raketalari va quroli ishlab chiqishda foydalaniluvchi taxminan 3 mingta obekt hamda inshootlar borligini ma’lum qilgandi.